**ΤΕΧΝΙΚΕΣ ΠΡΟΔΙΑΓΡΑΦΕΣ ΙΣΟΘΕΡΜΙΚΩΝ ΤΡΟΧΗΛΑΤΩΝ ΜΕΤΑΦΟΡΑΣ ΦΑΓΗΤΟΥ**

**ΓΕΝΙΚΕΣ ΠΡΟΔΙΑΓΡΑΦΕΣ**

1. Διαστάσεις: Οι διαστάσεις του κάθε τροχήλατου μεταφοράς φαγητού **(μήκος × πλάτος × ύψος)** θα προκύπτει από τηνχωρητικότητασε δίσκους. Θα προτιμηθούν τροχήλατα μεταφοράς φαγητού με τις μικρότερες εξωτερικές διαστάσεις.
2. Θα πρέπει να είναι ισχυρότατης κατασκευής και αντοχής βάρους για μεταφορά φαγητών σε δίσκους τύπου Gastronorm διαστάσεων 530×325 mm.
3. Θα πρέπει να είναι κατασκευασμένο (πλευρές, πόρτες, στηρίγματα, εξαρτήματα κατανομής, κλειδαριά) με τα υψηλότερα ισχύοντα στάνταρτ υλικών κατασκευής, ασφάλειας, εργονομίας, υγιεινής και με υλικά από ανοδιωμένο αλουμίνιο ή και ανοξείδωτο χάλυβα AISI 304 πάχους 0,8 έως 1mm πληρώντας τις απαιτούμενες προδιαγραφές για χρήση – μεταφορά τροφίμων-ανθεκτικά στην διάβρωση, στα χτυπήματα, στα οξέα και στα αλκαλικά διαλύματα, στην σκληρή χρήση και με αρίστης ποιότητας συγκόλληση και λείανση.
4. Θα πρέπει τα πλαίσια (πλευρές) και οι πόρτες να είναι με διπλά τοιχώματα, με εσωτερικό μονωτικό διογκωτικό (π.χ.προπυλενίου) προσφέροντας την μέγιστη δυνατότητα θερμομόνωσης.
5. Οι συνδέσεις και οι κολλήσεις των πλαισίων να μην δημιουργούν απολήξεις ή αιχμηρές γωνίες.
6. Απαιτείται η ύπαρξη 4 περιμετρικών ραγών περιμετρικά της επιφάνειας οροφής ώστε να είναι δυνατή η χρήση της επιφάνειας για μεταφορά αναλώσιμου εξοπλισμού τροφοδοσίας.
7. Απαιτείται επίσης η ύπαρξη γωνιακών αντικρουστήρων κατασκευασμένων από ασφαλές και πιστοποιημένο υλικό (π.χ. πολυβινύλιο, πολυουρεθάνη) ή άλλο εύκαμπτο ελαστομερές χωρίς εμφάνιση κοφτερών γωνιών και απολήξεων.
8. Η κλίση του δαπέδου των τροχήλατων μεταφοράς θα πρέπει να είναι τέτοια ώστε να διευκολύνει το πλύσιμο και την αποστράγγιση του θαλάμου.
9. Η στήριξη του τροχήλατου μεταφοράς φαγητού θα πρέπει να επιτυγχάνεται σε τέσσερις (4) τροχούς, βαρέως τύπου, με ρολεμάν, με ελαστικό πέλμα , διαμέτρου τουλάχιστον 150 mm και προς τα επάνω, με δυνατότητα περιστροφής 360° των δύο, που σε συνδυασμό με το ελάχιστο βάρος της όλης κατασκευής και την μικρή επιφάνεια πρόσφυσης στο δάπεδο) να προσφέρουν την μέγιστη δυνατότητα ευκινησίας (προώθηση, ελιγμό ,σταμάτημα) κατάλληλοι για χώρους νοσοκομείου
10. Απαιτείται επίσης η προσαρμογή φρένων σε 2 από τους τροχούς για την πλήρη ακινητοποίηση του και να είναι κατασκευασμένοι από τέτοιο υλικό ώστε να μην αφήνουν ίχνη.
11. Οι τροχοί δεν πρέπει να προεξέχουν και θα πρέπει να καλύπτονται κάτω από το περιμετρικό αντικρουστικό υλικό η απόσταση του οποίου από το δάπεδο θα πρέπει να είναι τουλάχιστον μεγαλύτερο από 15 cm και επάνω .
12. Ο γρήγορος και εύκολος χειρισμός του τροχήλατου μεταφοράς φαγητού θα επιτυγχάνεται χάρις την παρουσία 4 σταθερών εργονομικών λαβών, μη εξέχοντες των διαστάσεων των αντικρουστήρων.
13. Το άνοιγμα των πορτών των τροχήλατων θα πρέπει να επιτυγχάνεται από την μία πλευρά παρέχοντας την μέγιστη ευκολία πρόσβασης-χειρισμού (εισόδου και εξόδου των δίσκων).
14. Απαιτείται η ύπαρξη ειδικών προσαρμογέων για την στήριξη και ακινητοποίηση των πορτών στα πλαϊνά τοιχώματα.
15. Το ασφαλές και εύκολο κλείδωμα των πορτών θα πρέπει να επιτυγχάνεται χάρις την παρουσία εργονομικής λαβής.
16. Οι «οδηγοί» των δίσκων θα πρέπει να είναι σταθεροί (με ανάγλυφη κατασκευή), ανθεκτικοί στις τριβές των μεταφερόμενων δίσκων μεταφοράς φαγητού και θα πρέπει να παρέχουν την δυνατότητα εύκολου καθαρισμού και απολύμανσης (αποφυγή συσσώρευσης ρύπων)αλλά και την άνετη είσοδο και έξοδο των δίσκων.
17. Τέλος, η απόσταση των οδηγών θα πρέπει να είναι τέτοια ώστε να χωρά άνετα το ισοθερμικό σετ (τουλάχιστον απόσταση 110 mm).

**ΓΕΝΙΚΟΙ ΟΡΟΙ**

* Απαιτείται η προσκόμιση πιστοποιητικού καταλληλότητας για χρήση σε χώρους μαζικής εστίασης και η εναρμόνισή τους στα διεθνή στάνταρτ εφαρμογής συστήματος αυτοελέγχου HACCP.
* Το τροχήλατο να φέρει σήμανση CE Να κατατεθούν οι αντίστοιχες δηλώσεις κατασκευαστή και τα αντίστοιχα πιστοποιητικά εγγραφής στους αρμοδίους φορείς.
* Οι κατασκευάστριες εταιρείες των ειδών να είναι πιστοποιημένες κατά ISO 9001, καθώς και η προμηθεύτρια εταιρεία να διαθέτει ISO 9001
* Το κόστος μεταφοράς και παράδοσης στο Π.Γ.Ν.Π βαρύνει τον ανάδοχο. Τα καρότσια θα παραδοθούν συναρμολογημένα
* Εργοστασιακή εγγύηση καλής λειτουργίας για δύο (2) έτη τουλάχιστον και τεχνικής υποστήριξης-ανταλλακτικών για δέκα (10) έτη τουλάχιστον.
* Είναι απαραίτητη η προσκόμιση δείγματος καροτσιού από τους προσφέροντες για δοκιμή στους χώρους του Νοσοκομείου (Τμ. Διατροφής) .
* Η δοκιμή θα πραγματοποιηθεί από των υπεύθυνο τεχνικό του Τμ. Διατροφής , αλλά και από το προσωπικό του Τμ. Διατροφής για την ολοκλήρωση των διαδικασιών αξιολόγησης των προσφορών.

**Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.**

**ΠΟΣΟΤΗΤΑ**

Οι ανάγκες του Τμήματος Διατροφής σε τροχήλατα μεταφοράς φαγητού είναι οι εξής:

* 4 τεμάχια των 48 Θέσεων
* 8 τεμάχια των 40 Θέσεων
* 2 τεμάχια των 36 Θέσεων
* 3 τεμάχια των 30 Θέσεων
* 2 τεμάχια των 16 Θέσεων